



	Fletorja Zyrtare
	[image: Stema e Republikes e perfunduar [Converted]]
	 Viti 2019 – Numri 45 



	Fletorja Zyrtare
	[image: Stema e Republikes e perfunduar [Converted]]
	Viti 2019 – Numri 45



VENDIM

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN SHKURT 2019 

Në mbështetje të nenit 16 dhe nenit 87, pika 4, të ligjit nr. 43/2015 “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e Bordit të ERE-s nr. 201, datë 4.12.2017, i ndryshuar, me vendimin e Bordit të ERE-s nr. 144, datë 25.6.2018 “Mbi rishikimin e “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i Entit Rregullator të Energjisë, në mbledhjen e tij të datës 15.3.2019, mbasi shqyrtoi relacionin e përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit” për muajin shkurt 2019.
konstatoi se:
- OSHEE sh.a., me shkresën nr. 4597 prot., datë 25.2.2019 paraqiti në ERE aplikimin për çmimin e shitjes së energjisë elektrike për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit, për muajin shkurt 2019. Nëpërmjet këtij aplikimi, OSHEE sh.a. kërkon që çmimi i shitjes së energjisë elektrike te klientët e FMF-së për muajin shkurt 2019 të jetë 13.89 lekë/kWh.
- Informacioni i dërguar në këtë shkresë është përgatitur në mbështetje të vendimit të Bordit të ERE-s nr. 144, datë 25.6.2018 “Mbi rishikimin e “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, neni 8 i rishikuar i “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017.
- OSHEE sh.a. ka përcaktuar çmimin e shitjes së energjisë elektrike nga Furnizuesi i Mundësisë së Fundit, për muajin shkurt 2019, si vijon:

- Shoqëria OSHEE sh.a., bashkëlidhur këtij aplikimi, në mënyrë të përmbledhur ka paraqitur informacion mbi realizimin e procedurave të blerjes së energjisë elektrike, nga tregu i parregulluar.
- Çmimi më i lartë i realizuar për muajin shkurt 2019, është çmimi prej 76.95 euro/MWh për blerjen e sasisë prej 15,288 MWh nga shoqëria GSA sh.p.k., për fashën orare 0:00–24:00 në periudhën 1.2.2019–7.2.2019 (lot 2). Për rrjedhojë, çmimi 76.95 euro/MWh propozohet të konsiderohet për përcaktimin e çmimit për klientët FMF-ja për muajin shkurt.
- Sipas informacionit të shoqërisë OSHEE sh.a., për realizimin e procedurave të blerjes së energjisë elektrike në tregun e parregulluar, data 30.1.2019, është data kur kompania ofertuese GSA sh.p.k. (çmimi më i lartë) ka dalë fituese në fazën përfundimtare të negocimit. Data 30.1.2019 duhet të konsiderohet për përcaktimin e kursit të këmbimit EUR/lekë. Sipas publikimeve në faqen zyrtare të Bankës së Shqipërisë, rezulton që kursi i këmbimit i përdorur në llogaritjen e çmimit të FMF-së, për 30.1.2019 1 EUR=124.60 LEK. 
- Vërehet se në këtë aplikim për çmimin FMF për muajin shkurt 2019, OSHEE sh.a. ka zbatuar me korrektësi përcaktimet e nenit 8 të Metodologjisë për sa i përket çmimit maksimal të blerjes.
- OSHEE sh.a. bazuar në Metodologjinë e Llogaritjes së Çmimit (FMF) ka paraqitur vlerësimin për kostot administrative (CA) prej 1,79 lekë/kWh për llogaritjen e çmimit FMF-35 kV për muajin shkurt 2019, i cili konsiderohet i arsyeshëm dhe është pranuar në llogaritjet e ERE-s .
- Tarifa e përdorimit të rrjetit të transmetimit, miratur me vendimin e Bordit të ERE-s nr. 266, datë 21.12.2018 “Mbi përcaktimin e tarifës së shërbimit të transmetimit të energjisë elektrike nga shoqëria OST sh.a. për vitin 2019”, është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV, miratuar me vendimin e Bordit të ERE-s nr. 268, datë 21.12.2018 “Mbi lënien në fuqi të vendimit të Bordit të ERE-s nr. 190 datë 30.8.2018 në lidhje me tarifën e përdorimit të rrjetit të shpërndarjes sipas nivelit të tensionit dhe çmimet me pakicë për klientët fundorë që shërbehen nga furnizuesi i shërbimit universal për vitin 2019” është 1.5 lekë/kWh.
- Nga verifikimi i informacionit dhe përllogaritjeve të paraqitura nga OSHEE sh.a., rezulton se çmimi për shitjen e energjisë elektrike për klientët që furnizohen nga FMF-ja, për muajin shkurt 2019 është 13.92 lekë/kWh. 
- Është konstatuar se OSHEE sh.a. ka faturuar klientët e lidhur në 35 kV për konsumin bazë në pik, si dhe për energjinë reaktive, pavarësisht se ERE nuk është shprehur me vendim për këtë çështje.
Për gjithë sa më sipër, Bordi i ERE-s

VENDOSI:

1. Të miratojë çmimin e furnizimit me energji elektrike për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit prej 13.92 lekë/kWh për muajin shkurt 2019.
2. OSHEE sh.a. të kryejë korrigjimet e faturave për muajt në të cilët konstatohet zbatimi i pasaktë i “Metodologjisë së përcaktimit të çmimit të shitjes së energjisë elektrike nga furnizuesi i mundësisë së fundit”, miratuar me vendimin e Bordit të ERE-s nr. 201, datë 4.12.2017.

3. Drejtoria e Juridike dhe e Mbrojtjes së Konsumatorit të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

NË MUNGESË DHE ME AUTORIZIM
ANËTARE E BORDIT
Erjola Sadushi

a Cmimi maksimal I blerjes ne treg te parregulluar ose blerja nga prodhuesit me perparesi Leke/kWh 9.56                                    

b Leke/kWh 0.29                                    

c Leke/kWh 9.85                                    

d Leke/kWh 1.79                                    

e Leke/kWh 0.75                                    

f Leke/kWh 1.50                                    

Leke/kWh 13.89                                  

Kthimi per riskun I percaktuar ne perqindje per vitin (3%)



Cmimi I energjise (c+d+e+f)

Cmimi maksimal I blerjes ne periudhen relevante

Tarifa e perdorimit te rrjetit te shperndarjes

Kosto administrative te Furnizuesit te Mundesise se Fundit

Tarifa e perdorimit te rrjetit te transmetimit

Aplikimi i OSHEE sh.a. Njësia Cmimi i FMF për muajin Shkurt 2019

